Συγκέντρωναν πληροφορίες για την τοπική παραγωγή, για τη διακίνηση των εμπορευμάτων, για τις κινήσεις των Άγγλων εμπόρων κλπ. Tο Γαλλικό εμπόριο κυριαρχεί στην ανατολική Μεσόγειο ως τις τελευταίες δεκαετίες του 18ου αιώνα. Tο 1784 οι Γάλλοι κατείχαν το 36,5% του εμπορίου στην Οθωμανική Αυτοκρατορία, οι Ολλανδοί, το 18,3%, οι Άγγλοι το 9,2%, οι Βενετοί το 12% και οι Αψβούργοι το 24%. Mία καλή εικόνα του Γαλλικού εμπορίου δίνει ένας πίνακας που παραθέτει ο N. Σβορώνος. Στον πίνακα αυτό βλέπουμε μία κάμψη του Γαλλικού εμπορίου σε διάφορες περιοχές ή λιμάνια του Οθωμανικού κράτους μετά το 1789, σε σχέση με την προ του 1789 περίοδο.